Mart Helme: valimiste põhiküsimus eesti rahva jaoks on hamletlik “Olla või mitte olla”
#000002
12. jaanuaril Paides toimunud talvepeol pidas EKRE esimees Mart Helme kõne, milles vaatas tagasi möödunud aastale ja ette, valimiste-eelse ja -järgse aja peale.
#000003
Helme sõnul ei saa enam öelda, et EKRE on tähtsusetu erakond ja 50 päeva enne valimisi ei saa ka väita, nagu poleks valimistel põhikonflikti – see ei vasta tõele, kartellierakonnad ei taha seda lihtsalt tunnistada. Peaminister Jüri Ratas on öelnud, et Eesti valik on edasi või tagasi, pidades Keskerakonda edasiviijaks ning Reformierakonda tagasiviijaks, kuid see on poliitiline silmamoondus, sest need kaks erakonda pole ammugi enam ainutegijad – otsustaja on EKRE.
#000005
Mart Helme tuletas meelde ka USA presidendi Donald Trumpi sõnu ÜRO Peaassambleel: “Me ei lase kunagi juhtuda sellel, et Ameerikat hakkavad juhtima rahvusvahelised bürokraadid, keda Ameerika rahvas ei ole valinud ja kes ei ole kohustatud Ameerika rahva ees aru andma – Ameerikat juhivad ainult ameeriklased!”
#000007
“Me võtame selle leidmotiivi sajaprotsendiliselt üle – me ei ole nõus, et Eestit juhivad, kamandavad ja juhtideoloogiaks kehtestavad liberaalse demokraatia nimelise nähtuse need eurobürokraadid ja rahvusvahelised poliitikud, keda me pole valinud,” lausus Mart Helme. ” See ongi põhikonflikt, millest vingerdavad mööda need, kelle arvates on Eesti kartellierakondade läänivaldus, nende omand, mille on neile andnud peremehed, kellega nad arvestavad rohkem kui oma rahvaga!”
#000008
Mart Helme sõnul on peavoolumeedias levinud retoorika, kus igas vestluses räägitakse ainult sellest, kuidas keegi ei tahtvat EKRE-ga valitsust teha. “Minu vastus, suunis ja juhtnöör on see, et me peame tegema tulemuse, kus meieta ei saa valitsust teha või meie teemegi selle – proovigu Kadriorg vaid mitte anda meile võimalust valitsust moodustada ja me toome rahva tänavatele, vajadusel ka teeme Kadrioru puhtaks.”
#000009
EKRE esimehe sõnul ei saa demokraatia ja õiglus olla valikulised, kus Tarandi provokatsiooni korral on kõik talle lubatud, kuid kui EKRE-t ähvardatakse, siis politsei alles kaalub, kas asja algatada või mitte. Mart Helme nimetas seda kummist joonlauaks, mida diplomaadid ka EL-i astumise ajal märkasid – seal venitatakse euroasjad vajadusel pikemaks, ja kaotuse hirmus teevad võimurid seda ka õiglusega EKRE suhtes.
#000010
“Te olete ju lugenud seda, mida ütleb desinformatsiooni ämmaemand Marju Lauristin – et meie meeleavaldustel käivad madala kultuuritasemega inimesed. Ma näen meie hulgas üht tunnustatud tippkirurgi, ja kui Lauristin peaks kord kirurginoa alla sattuma, siis võib tema öelda – ma ei saa teid lõigata, olen selleks liiga madala kultuuritasemega,” jätkas Helme. “Kõik see on jõudnud sellise absurdini, et iga terve mõistusega inimene saab aru – siin pole tegu maailmavaadete loomuliku konkurentsi, vaid rahvuskonservatiivse ideoloogia mahamaterdamise ja elimineerimisega Eestis.”
#000014
Mart Helme sõnul on Eestis vihased need, kes on avastanud, et nende teistest ülesõitmise teerull ei sõida enam, sest EKRE poolt nende teele pandud kivid on selle lõhkunud. “Meil nõutakse tingimusteta kapituleerumist, nagu nõudis poisike Tralla minult telesaates, et me vabandaksime ja alanduksime, muidu saadetakse meid tuleriidale – aga me ei alistu ja neil pole jõudu meid sinna saata!”
#000015